stanford-oval/wikipedia huggingface dataset:
ไล่ กวานหลิน
การทำงาน > 2017–2018: พรอดิวซ์ 101 ฤดูกาล 2 และ วอนนาวัน

บทความหลัก: พรอดิวซ์ 101 ฤดูกาล 2 และ วอนนาวัน
กวาน-หลิน ได้เข้าเป็นเด็กฝึกในค่ายคิวบ์เอนเตอร์เทนเมนต์เป็นระยะเวลา 6 เดือน โดยการออดิชันที่ไต้หวันเมื่อปี ค.ศ. 2016 และเข้าร่วมการแข่งขันในรายการพรอดิวซ์ 101 ฤดูกาล 2 ซึ่งกวานหลินได้อันดับที่ 7 ด้วยคะแนนโหวตทั้งหมด 905,875 คะแนน และได้เดบิวต์ในฐานะสมาชิกวงบอยแบนด์เกาหลีใต้ วอนนาวัน ภายใต้สังกัดค่ายวายเอ็มซีเอนเตอร์เทนเมนต์
ในเดือนพฤศจิกายน ค.ศ. 2017 กวานหลินได้ปรากฏตัวในมิวสิกวิดีโอของ ช็อน โซ-ย็อน ในเพลง "Jelly" นอกจากการทำงานในฐานะสมาชิกวอนนาวันในประเทศเกาหลีใต้ กวานหลินยังทำงานในประเทศจีนโดยได้รับข้อเสนอจาก Dr. Jart แบรนด์ผลิตภัณฑ์ดูแลผิวที่เลือกให้เขาเป็นแบรนด์แอมบาสเดอร์ ซึ่งส่งผลให้บริษัทประสบความสำเร็จอย่างมากด้วยยอดขายมากกว่า 900 ล้าน KRW (800,000 เหรียญสหรัฐ) โดยผลิตภัณฑ์นั้นได้ขายหมดภายในเวลา 56 นาที
การทำงาน > 2019–ปัจจุบัน: การยุบวง และ การทำงานเดี่ยว

หลังจากที่กลุ่มวอนนาวันยุบลงในวันที่ 31 ธันวาคม ค.ศ. 2018 ทางต้นสังกัดคิวบ์เอนเตอร์เทนเมนต์ได้ออกมาประกาศว่ากวานหลินจะมุ่งไปที่การทำกิจกรรมเดี่ยวในประเทศจีนและเขาจะเดบิวต์ในบอยแบนด์วงใหม่ในปลายปีนี้ และเขาได้รับการยืนยันที่จะเป็นแขกรับเชิญในรายการวาไรตี้ Happy Camp
ในเดือนมกราคม ค.ศ. 2019 กวานหลินยืนยันว่าจะร่วมแสดงนำในละครโทรทัศน์จีนเรื่อง สิ่งเล็กเล็ก..ที่เรียกว่ารัก (A Little Thing Called First Love) นอกจากนี้กวานหลินร่วมกับยู ซอน-โฮ และ ฮานึล ได้รับเลือกให้เป็นนายแบบคนใหม่สำหรับแบรนด์เสื้อผ้าทีบีเจ
วันที่ 20 กุมภาพันธ์ ค.ศ. 2019 คิวบ์เอนเตอร์เทนเมนต์ออกมาประกาศว่ากวานหลินจะมีส่วนร่วมในโครงการกลุ่มใหม่ควบคู่ไปกับ อู-ซอก หนึ่งในสมาชิกเพนตากอน ในชื่อกลุ่ม อูซอกเอ็กซ์ควานลิน เป็นยูนิตที่เปิดตัวพร้อมอัลบั้ม 9801 ในวันที่ 11 มีนาคมกับเพลง "I'm A Star"
กวานหลินจัดแฟนมีตติงครั้งแรกของเขาในชื่อ 'Good Feeling' เมื่อวันที่ 6 เมษายนที่โอลิมปิกฮอลล์ในกรุงโซล, ตามด้วยประเทศไทยที่กรุงเทพฯ (20 เมษายน), ประเทศสิงคโปร์ (30 เมษายน), นครไทเป (4 และ 20 พฤษภาคม) และ ประเทศฮ่องกง (11 พฤษภาคม)
ในเดือนมิถุนายน ค.ศ. 2020 กวานหลินได้รับบทแสดงนำในละครเยาวชนเรื่อง Don't Think About Interrupting My Studies รับบท หลิน เสี่ยวหรั่น
ผลงาน > ผลงานเพลง

บทความหลัก: วอนนาวัน
ผลงาน > ผลงานการแสดง

| ปี | เรื่อง | บทบาท |
| --- | --- | --- |
| 2019 | A Little Thing Called First Love (初恋那件小事)  | เหลียง โย่วเหนียน |
| 2021 | Don’t Think About Interrupting My Studies (别想打扰我学习)  | หลิน เสี่ยวหรั่น |
| 2022 | Love The Way You Are  (爱情应该有的样子)  | สวี กวงซี |
|  | LoveForLife (我们)  | โจว จ้าน |
ผลงาน > วาไรตี้

รายการ พรอดิวซ์ 101 ฤดูกาล 2
รายการ แฮปปี้แคมป์
รายการ super penguin league 2020  (超级企鹅联盟Super3)
รายการ Wonderland (五十公里桃花坞)
รางวัล

| ปี | รางวัล | สาขา | ผลงาน | ผล |
| --- | --- | --- | --- | --- |
| 2019 | 14th Asia Model Awards | Asia Special Award | N/A | ชนะ |
| 2019 | China Youth Public Welfare Award Ceremony | Next Generation Influencers for Global Philanthropy | N/A | ชนะ |
| 2019 | Golden Bud - The Fourth Network Film And Television Festival | Best Newcomer | A Little Thing Called First Love | ชนะ |
| 2019 | Cosmo Glam Night | Person of the Year (Beauty) | N/A | ชนะ |
| 2019 | Sina Fashion Awards | Popular Idol of the Year | N/A | ชนะ |
แหล่งข้อมูลอื่น

ไล่ กวานหลิน ที่อินสตาแกรม
| ด ค กวอนนาวัน |
| --- | --- |
 ยุน จี-ซ็อง  ฮา ซ็อง-อุน  ฮวัง มิน-ฮย็อน  อง ซ็อง-อู  คิม แจ-ฮวัน  คัง แดเนียล  พัก จี-ฮุน  พัก อู-จิน  แพ จิน-ย็อง  อี แด-ฮวี  ไล่ กวานหลิน 
สตูดิโออัลบั้ม:  1¹¹=1 (Power of Destiny) 
อีพี:  1×1=1 (To Be One)  1-1=0 (Nothing Without You)  0+1=1 (I Promise You)  1÷x=1 (Undivided) 
เพลง:  "นายานา (พิกมี)"  "เนเวอร์"  "Energetic"  "Burn It Up"  "Beautiful"  "I Promise You (I.P.U.)"  "Boomerang"  "Light" 
คอนเสิร์ต:  One: The World 
เกี่ยวข้อง:  พรอดิวซ์ 101 (ฤดูกาล 2)  YMC Entertainment  สโตนมิวสิกเอนเตอร์เทนเมนต์  นิวอิสต์  Hotshot 
 ผลงานเพลง  รางวัลและการเสนอชื่อ
แบล็กพิงก์: เดอะมูวี

| แบล็กพิงก์: เดอะมูวี |
| --- | --- |


ฮันกึล: 블랙핑크: 더 무비
อาร์อาร์: Beullaekpingkeu: Deo Mubi 
 
กำกับ:   โอ ยุน-ดง  ช็อง ซู-ยี 
บริษัทผู้สร้าง:   วายจีเอนเตอร์เทนเมนต์  ซีเจโฟร์ดีเพล็กซ์สกรีนเอกซ์สตูดิโอ  
ผู้จัดจำหน่าย:   ซีเจโฟร์ดีเพล็กซ์ (เกาหลีใต้ และญี่ปุ่น)  ทราฟัลการ์รีลีสซิง (ทั่วโลก) 
วันฉาย:   4 สิงหาคม ค.ศ. 2021 (2021-08-04) 
ความยาว: 99 นาที
ประเทศ: เกาหลีใต้
ภาษา: เกาหลี
ทำเงิน: 4.8 ล้านดอลลาร์สหรัฐ
แบล็กพิงก์: เดอะมูวี (เกาหลี: 블랙핑크: 더 무비; อังกฤษ: Blackpink: The Movie, มักเขียน BLACKPINK THE MOVIE) เป็นภาพยนตร์สารคดีใน ค.ศ. 2021 กำกับโดยโอ ยุน-ดง และช็อง ซู-ยี นำเสนอเรื่องราวของเกิร์ลกรุปเกาหลีใต้ แบล็กพิงก์ ออกฉายเมื่อวันที่ 4 สิงหาคม ค.ศ. 2021 ในเกาหลีใต้และทั่วโลก
แบล็กพิงก์: เดอะมูวี มีการสัมภาษณ์สมาชิกทั้งสี่คนของแบล็กพิงก์ ได้แก่ จีซู, เจนนี, โรเซ และ​ลิซ่า ตลอดจนการแสดงสดจากเดอะโชว์และอินยัวร์แอเรียเวิลด์ทัวร์ อันประกอบไปด้วย "ห้องแห่งความทรงจำ" ที่คลอบคลุมเหตุการณ์สำคัญตลอดห้าปีที่ผ่านมานับตั้งแต่เปิดตัว "ความงาม" รวบรวมภาพถ่ายของสมาชิกแต่ละคน และ "บทสัมภาษณ์พิเศษ" นำเสนอข้อความจากแฟนเพลงของพวกเธอ
การผลิต

ในวันที่ 16 มิถุนายน ค.ศ. 2021 วายจีเอนเตอร์เทนเมนต์ประกาศออกภาพยนตร์สารคดีชื่อ แบล็กพิงก์: เดอะมูวี ซึ่งเป็นส่วนหนึ่งของโครงการ 4+1 เพื่อเฉลิมฉลองวันครบรอบ 5 ปีของพวกเธอ จากนั้นในวันที่ 23 มิถุนายน จึงประกาศกำหนดการฉายภาพยนตร์ในวันที่ 4 สิงหาคม ค.ศ. 2021
การออกฉาย

แบล็กพิงก์: เดอะมูวี ออกฉายเมื่อวันที่ 4 สิงหาคม ค.ศ. 2021 ด้วยจำนวนโรงฉาย 3,000 โรงทั่วโลก การออกฉายดังกล่าวถูกเลื่อนออกไปจนถึงสิ้นเดือนสิงหาคมในเอเชียตะวันออกเฉียงใต้หลายประเทศ เช่น อินโดนีเซีย ไทย และมาเลเซีย เนื่องจากระเบียบข้อบังคับในช่วงการแพร่ระบาดของโควิด-19 หลังออกฉายในเอเชียตะวันออกเฉียงใต้ จำนวนโรงฉายจึงเพิ่มขึ้นจาก 3,000 เป็น 4,200 โรง
แหล่งข้อมูลอื่น

เว็บไซต์ทางการ
แบล็กพิงก์: เดอะมูวี ที่อินเทอร์เน็ตมูวีเดตาเบส
จักรภพ ภูริเดช

| พลเอกจักรภพ ภูริเดชม> ว.ม., ป.ช., ท.จ.ว. |
| --- | --- |

รองผู้บัญชาการหน่วยบัญชาการถวายความปลอดภัยรักษาพระองค์
อยู่ในวาระ
เริ่มดำรงตำแหน่ง  1 สิงหาคม พ.ศ. 2560
กษัตริย์: พระบาทสมเด็จพระวชิรเกล้าเจ้าอยู่หัว
 
ข้อมูลส่วนบุคคล
เกิด: 25 พฤษภาคม พ.ศ. 2512 (55 ปี)
บุพการี: สมภพ ภูริเดช (บิดา) รสสุคนธ์ ภูริเดช (มารดา)
ชื่อเล่น: โก้
ยศที่ได้รับการแต่งตั้ง
รับใช้:  ไทย
สังกัด: กองบัญชาการกองทัพไทย (จนถึงปี 2555)
ยศ:  พลเอก   พลอากาศโท
หน่วย: ทหารมหาดเล็กราชวัลลภรักษาพระองค์

พลเอก จักรภพ ภูริเดช (เกิด 25 พฤษภาคม พ.ศ. 2512) นายทหารและข้าราชการในพระองค์ชาวไทย รองผู้บัญชาการหน่วยบัญชาการถวายความปลอดภัยรักษาพระองค์ ผู้บัญชาการทหารมหาดเล็กราชวัลลภรักษาพระองค์ กรรมการทรัพย์สินพระมหากษัตริย์ กรรมการมูลนิธิโครงการหลวง รองประธานกรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการโครงการราชทัณฑ์ปันสุขทำความดีด้วยหัวใจ กรรมการในมูลนิธิการศึกษาทางไกลผ่านดาวเทียม กรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ กรรมการมูลนิธิโรงพยาบาลสมเด็จพระยุพราช
ประวัติ

เกิดเมื่อวันที่ 25 พฤษภาคม พ.ศ. 2512 เป็นบุตรคนที่ 2 ในบรรดาพี่น้อง 4 คนของ พล.ร.อ. สมภพ ภูริเดช อดีตราชองครักษ์พิเศษ และอดีตผู้บัญชาการกองทัพเรือภาคที่ 3 และนางรสสุคนธ์ ภูริเดช อดีต สมาชิกวุฒิสภา ซึ่งมีพี่น้องอีก 3 คนคือ
ณัฐภพ ภูริเดช อดีตกรรมการผู้ช่วยรัฐมนตรีในสมัยรัฐบาลของนาย อภิสิทธิ์ เวชชาชีวะ
รศ. ทพญ. ดร. ภฑิตา ภูริเดช หนองหารพิทักษ์ อาจารย์ประจำ คณะทันตแพทยศาสตร์ จุฬาลงกรณ์มหาวิทยาลัย และเป็นภรรยาของพลเอก ฐิติราช หนองหารพิทักษ์ อดีตผู้บัญชาการตำรวจสอบสวนกลาง ซึ่งปัจจุบันเป็นราชองครักษ์และรองผู้บัญชาการทหารมหาดเล็กราชวัลลภรักษาพระองค์
พล.ต.ท. จิรภพ ภูริเดช ผู้บัญชาการตำรวจสอบสวนกลาง อดีตผู้บังคับการกองปราบปราม จบจาก โรงเรียนเตรียมทหาร รุ่นที่ 34 และ โรงเรียนนายร้อยตำรวจ รุ่นที่ 50
รับราชการ

จบจาก โรงเรียนเตรียมทหาร รุ่นที่ 28 และ โรงเรียนนายเรืออากาศ รุ่นที่ 35 เมื่อจบการศึกษาจากโรงเรียนนายเรืออากาศแล้ว ได้เข้ารับราชการในกองทัพอากาศก่อนจะเจริญก้าวหน้าในราชการตามลำดับ จนกระทั่งวันที่ 5 มีนาคม พ.ศ. 2553 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระบรมราชโองการโปรดเกล้าฯ พระราชทานยศทหารอากาศให้ ซึ่งขณะนั้นมียศเป็น นาวาอากาศเอก ขึ้นเป็น พลอากาศตรี
ต่อมาในวันที่ 1 มีนาคม พ.ศ. 2555 จึงได้รับพระราชทานยศ พลอากาศโท จากนั้นในวันที่ 4 กรกฎาคม ปีเดียวกันได้รับโปรดเกล้าฯ แต่งตั้งให้ดำรงตำแหน่ง ผู้บังคับการหน่วยทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ สำนักผู้บัญชาการทหารสูงสุด จากเดิมที่ดำรงตำแหน่ง นายทหารปฏิบัติการพิเศษ สำนักงานนายทหารปฏิบัติการพิเศษในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์
ยศและตำแหน่ง

5 มีนาคม พ.ศ. 2553 พลอากาศตรี
5 มีนาคม พ.ศ. 2553 ผู้บังคับหน่วยทหารมหาดเล็กราชวัลลภรักษาพระองค์ กองกิจการทหารมหาดเล็กราชวัลลภรักษาพระองค์ สำนักงานฝ่ายเสนาธิการในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์ สำนักผู้บัญชาการทหารสูงสุด
1 มีนาคม พ.ศ. 2555 นายทหารปฏิบัติการพิเศษ สำนักงานนายทหารปฏิบัติการพิเศษในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์ สำนักผู้บัญชาการทหารสูงสุด
1 มีนาคม พ.ศ. 2555 พลอากาศโท
4 กรกฎาคม พ.ศ. 2555  ผู้บังคับหน่วยทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ สำนักผู้บัญชาการทหารสูงสุด
2 มิถุนายน พ.ศ. 2560 หัวหน้าสำนักงานนายทหารปฏิบัติการพิเศษ สำนักงานนายทหารปฏิบัติการพิเศษในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์ (อัตราพลเอก)
2 มิถุนายน พ.ศ. 2560 พลเอก
1 สิงหาคม พ.ศ. 2560 - รองผู้บัญชาการ หน่วยบัญชาการถวายความปลอดภัยรักษาพระองค์ (อัตรา พลเอกพิเศษ) และรักษาราชการผู้บัญชาการ กองบัญชาการทหารมหาดเล็กราชวัลลภรักษาพระองค์
ตำแหน่งพิเศษ

26 ธันวาคม พ.ศ. 2559 ราชองครักษ์เวร
6 เมษายน พ.ศ. 2561 กรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ
11 มิถุนายน พ.ศ. 2561 กรรมการมูลนิธิโรงพยาบาลสมเด็จพระยุพราช
2 พฤษภาคม พ.ศ. 2562 รองผู้บัญชาการ หน่วยบัญชาการถวายความปลอดภัย รักษาพระองค์/ผู้บัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัย รักษาพระองค์
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2561 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2548 –  เหรียญจักรมาลา (ร.จ.ม.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
ไฮไลต์

| ไฮไลต์ |
| --- | --- |
จากซ้ายไปขวา: จุนฮย็อง (อดีต), ดงอุน, โยซ็อบ, กีกวัง และดูจุน
ข้อมูลพื้นฐาน
รู้จักในชื่อ: B2ST Beast
ที่เกิด: เกาหลีใต้
แนวเพลง: เคป็อป แดนซ์ อาร์แอนด์บี
ช่วงปี:  ค.ศ. 2009 (2009)–ค.ศ. 2016 (2016) (บีสต์)  ค.ศ. 2017 (2017)–ปัจจุบัน (ไฮไลต์) 
ค่ายเพลง: อะราวด์อัสเอนเตอร์เทนเมนต์ (2016–ปัจจุบัน) คิวบ์เอนเตอร์เทนเมนต์ (2009–2016) ยูนิเวอร์แซล (2009–2016)

สมาชิก:  ดูจุน  โยซ็อบ  กีกวัง  ดงอุน 
อดีตสมาชิก:  ฮย็อนซึง  จุนฮย็อง 
ไฮไลต์ (อังกฤษ: Highlight; เกาหลี: 하이라이트) เป็นกลุ่มบอยแบนด์สัญชาติเกาหลีใต้โดยมีสมาชิกปัจจุบัน 4 คนภายใต้สังกัด อราวด์ อัส เอ็นเตอร์เทนเมนต์ โดยแต่เดิมนั้นบีสท์มีชื่อย่อภาษาอังกฤษว่า B2ST ซึ่งย่อมาจากคำว่า Boys to Search for Top. ต่อมาทางวงและอดีตต้นสังกัดอย่าง คิวบ์เอนเตอร์เทนเมนต์ ได้เปลี่ยนชื่อย่อเป็น BEAST มีความหมายในภาษาอังกฤษว่า Boys of EAst Standing Tall  โดยเปลี่ยนชื่อก่อนที่จะมีการเปิดตัวเพียง 2 - 3 วัน 
ในวันที่ 14 ตุลาคม ค.ศ. 2009 บีสต์ได้เปิดตัวมินิอัลบั้มซึ่งมีชื่อว่า Beast Is The B2ST โดยในวันเดียวกันนั้นก็ได้มีการโชว์ตัวที่เอ็มทีวี ซึ่งพวกเขาเปิดตัวด้วยซิงเกิ้ลที่มีชื่อว่า"Bad Girl"  และในอีกไม่กี่วันต่อมา มินิอัลบั้มของพวกเขาก็ทำยอดขายได้มากกว่า 10,000 แผ่น
โดยก่อนที่จะมีการเปิดตัวนั้น ทางวงได้ไปแถลงข่าวที่ MTV documentary ในชื่อ MTV B2ST ซึ่งเป็นการเดินทางไปโชว์ตัวครั้งแรกของพวกเขา
จากนั้นในเดือนตุลาคม ค.ศ. 2016 ทางวงได้หมดสัญญากับทาง คิวบ์เอนเตอร์เทนเมนต์ หลังจากอยู่ภายใต้สังกัดนี้มานานถึง 7 ปี โดยเมื่อวันที่ 15 ธันวาคม ค.ศ. 2016 ทางวงได้ทำการเปิดตัวค่ายเพลงใหม่ในนาม อราวด์ อัส เอ็นเตอร์เทนเมนต์ และได้ทำการเปลี่ยนชื่อวงเป็น ไฮไลท์
ปี : 2016   ฮย็อนซึง ลาออกจากวง

จากหลายๆเหตุการณ์ความสับสนในกรณีของ ฮยอนซึง กับการร่วมกิจกรรมของ BEAST ทำให้ข่าวลือการออกจากวงของเค้าหนาหูมากขึ้นเรื่อยๆภายหลังได้มีประกาศอย่างเป็นทางการออกมาจาก CUBE Entertainment
ถึงเรื่องการออกจากการเป็นสมาชิก BEAST ของ ฮยอนซึง คือการประกาศอย่างเป็นทางการจาก CUBE Entertainme เราขอขอบคุณแฟนๆที่มอบความรักให้กับ BEAST มาโดยตลอด ในขณะเดียวกันเรามีข่าวที่จะแจ้งให้กับทุกคนทราบ
จากวันนี้เป็นต้นไป จางฮยอนซึง ได้ออกจากการเป็นสมาชิกวงแล้ว และ BEAST จะดำเนินกิจกรรมต่อไปด้วยสมาชิก 5 คน ยุนดูจุน อีกีกวาง ยางโยซอบ ยงจุนฮยอง และ ซนดงอุน ในอนาคตต่อจากนี้ จางฮยอนซึง จะมุ่งไปในการทำงานด้านเพลงของตัวเองในฐานะศิลปินโซโล่ ไม่ใช่การเป็นสมาชิกของ BEASTจางฮยอนซึง และสมาชิกอีก 5 คน มีแนวทางด้านดนตรีที่แตกต่างกัน หลังจากการปรึกษากันแล้วจึงได้ผลสรุปในการเปลี่ยนแปลงวง โดยผลสรุปจากการที่เราคุยกันเราได้ตกลงร่วมกันว่า จางฮยอนซึง จะออกจากการเป็นสมาชิก BEASTในช่วงปีที่ผ่านมา BEAST ได้ทำอย่างสุดความสามารถเพื่อไปให้ถึงตามที่แฟนๆของ BEAST ได้คาดหวัง แต่ด้วยเหตุการณ์นี้ ไม่ใช่เหตุการณ์ที่ BEAST และ CUBE สามารถตัดสินใจกันได้โดยง่ายจากนี้ไปในปี 2016 BEAST มีแผนการที่จะโปรโมทอัลบัมใหม่ พร้อมกับตารางโปรโมททั้งในและต่างประเทศ เราหวังว่าทุกคนจะมอบแรงใจให้กับ BEAST และ จางฮยอนซึงต่อไปในอนาคต
ทั้งนี้จางฮยอนซึงยังคงเป็นศิลปินในสังกัดของ CUBE เช่นเดิม และจะเดินหน้าโปรโมทงานโซโลของเค้า
ในขณะที่ BEAST เองก็ยังคงเดินหน้าโปรโมทด้วยสมาชิก 5 คน และเตรียมพร้อมที่จะคัมแบคในปี 2016
นี้เป็นอีกหนึ่งเรื่องที่น่าใจหาย ถึงแม้ว่าแฟนๆบางคนอาจจะคาดถึงเหตุการณ์เช่นนี้ไว้แล้ว แต่ในอนาคตต่อจากนี้ เชื่อว่าแฟนๆของ BEAST ยังคงรอคอยที่จะได้เห็น BEAST บนเวทีร่วมกัน 6 คนอีกครั้ง
สมาชิก > ปัจจุบัน

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล | ชื่อจริง> ไทย | ชื่อจริง> โรมัน | ชื่อจริง> ฮันกึล | วันเกิด | ตำแหน่ง |
| --- | --- | --- | --- | --- | --- | --- | --- |
| ดูจุน | Dujun | 두준 | ยุน ดู-จุน | Yoon Du-jun | 윤두준 | 4 กรกฎาคม พ.ศ. 2532 (35 ปี) | หัวหน้าวง นักร้องเสริม |
| โยซอบ | Yoseob | 요섭 | ยัง โย-ซอบ | Yang Yo-seop | 양요섭 | 5 มกราคม พ.ศ. 2533 (34 ปี) | นักร้องเสียงหลัก |
| กีกวัง | Gikwang | 기광 | อี กี-กวัง | Lee Gi-kwang | 이기광 | 30 มีนาคม พ.ศ. 2533 (34 ปี) | นักร้องนำ นักเต้นหลัก ภาพลักษณ์ของวง |

| ดงอุน | Dongwoon | 동운 | ซน ดง-อุน | Son Dong-woon | 손동운 | 6 มิถุนายน พ.ศ. 2534 (33 ปี) | นักร้องเสริม นักเต้นนำ น้องเล็ก |
สมาชิก > อดีต

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล | ชื่อจริง> ไทย | ชื่อจริง> โรมัน | ชื่อจริง> ฮันกึล | วันเกิด | ตำแหน่ง | เข้าร่วม | ออกจากวง |
| --- | --- | --- | --- | --- | --- | --- | --- | --- | --- |
| ฮยอนซึง | Hyunseung | 현승 | จาง ฮยอน-ซึง | Jang Hyun-seung | 장현승 | 3 กันยายน พ.ศ. 2532 (35 ปี) | นักร้องนำ นักเต้นนำ | 2009 | 2016 |
| จุนฮยอง | Junhyung | 준형 | ยง จุน-ฮยอง | Yong Jun-hyung | 용준형 | 19 ธันวาคม พ.ศ. 2532 (34 ปี) | แร็ปเปอร์หลัก | 2009 | 2019 |
ผลงานอัลบั้ม

อัลบัมเต็ม
2011 : Fiction and Fact
2013 : Hard to love, How to love
2016 : HIGHLIGHT
มินิอัลบัม
2009 : Beast Is The B2ST
2010 : Shock Of The New Era
2010 : Mastermind
2010 : Lights Go On Again
2012 : Midnight Sun
2014 : Good Luck
2014 : TIME
2015 : Ordinary
2017 : can you feel it
2017 : Celebrate
รีแพ็คเกจ
2017 : calling you
Full Japanese Album
2011 : So Beast
อัลบั้มญี่ปุ่นรวมฮิต
2014 : BEAST Japan Best
คอนเสิร์ต
2010 : Welcome To BEAST Airlines
2011 : Welcome BACK to BEAST Airlines
2012 : Beautiful Show
2013 : Beautiful Show in seoul
2014 : Beautiful Show in Ilsan
2015 : Beautiful Show in Hongkong
2015 : Beautiful Show in Taiwan
รางวัลที่ได้รับ

| ปี | รางวัล |
| --- | --- |
2009:  Korea's Cultural, Physical Education and Tourism Bureau: Rookie Music Award (December)   Cyworld Digital Music Awards: Rookie of the Month (December)("Mystery")
2010:  19th Seoul Music Awards : Best Newcomer Award (ร่วมกับวง ที-อาร่า และ อาฟเตอร์สคูล)   2010 Mnet 20's Choice Awards :  Smoothie King Cool Star Award   7th Asia Song Festival: Asia Influential Artist Award   25th Golden Disk Awards: Samsung Yepp Newcomer Award
2011:  20th Seoul Music Awards: Bonsang Award ("Soom" & "Shock") and ceci awards
ปรณพ มุขรจี

| ปรณพ มุขรจี |
| --- | --- |


ประธานาธิบดีอินเดียคนที่ 13
ดำรงตำแหน่ง 25 กรกฎาคม 2012 – 25 กรกฎาคม 2017
นายกรัฐมนตรี: มันโมหัน สิงห์ นเรนทระ โมที
รองประธานาธิบดี: โมฮัมหมัด ฮามิด อันสารี
ก่อนหน้า: ประติภา ปาฏีล
ถัดไป: ราม นาถ โกวินท์
รัฐมนตรีว่าการกระทรวงการคลัง
ดำรงตำแหน่ง 24 มกราคม 2009 – 26 มิถุนายน 2012
นายกรัฐมนตรี: มันโมหัน สิงห์
ก่อนหน้า: มันโมหัน สิงห์
ถัดไป: มันโมหัน สิงห์
ดำรงตำแหน่ง 5 มกราคม 1982 – 31 ธันวาคม 1984
นายกรัฐมนตรี: อินทิรา คานธี ราจีฟ คานธี
ก่อนหน้า: รามสวามี เวนกทรมัณ
ถัดไป: วิศวนาถ ประตาป ซิงห์
รัฐมนตรีว่าการกระทรวงกลาโหม
ดำรงตำแหน่ง 22 พฤษภาคม 2004 – 26 ตุลาคม 2006
นายกรัฐมนตรี: มันโมหัน สิงห์
ก่อนหน้า: George Fernandes
ถัดไป: A. K. Antony
รัฐมนตรีว่าการกระทรวงการต่างประเทศ
ดำรงตำแหน่ง 24 ตุลาคม 2006 – 22 พฤษภาคม 2009
นายกรัฐมนตรี: มันโมหัน สิงห์
ก่อนหน้า: มันโมหัน สิงห์
ถัดไป: S. M. Krishna
ดำรงตำแหน่ง 10 กุมภาพันธ์ 1995 – 16 พฤษภาคม 1996
นายกรัฐมนตรี: P. V. Narasimha Rao
ก่อนหน้า: Dinesh Singh
ถัดไป: Sikander Bakht
Deputy Chairman of the Planning Commission
ดำรงตำแหน่ง 24 มิถุนายน 1991 – 15 พฤษภาคม 1996
นายกรัฐมนตรี: P. V. Narasimha Rao
ก่อนหน้า: Mohan Dharia
ถัดไป: Madhu Dandavate
Leader of the House (Lok Sabha)
ดำรงตำแหน่ง 22 พฤษภาคม 2004 – 26 มิถุนายน 2012
นายกรัฐมนตรี: มันโมหัน สิงห์
ก่อนหน้า: อฏัล พิหารี วาชเปยี
ถัดไป: Sushil Kumar Shinde
ประธานรัฐสภา (ราชยสภา)
ดำรงตำแหน่ง มกราคม 1980 – 31 ธันวาคม 1984
นายกรัฐมนตรี: อินทิรา คานธี
ก่อนหน้า: K. C. Pant
ถัดไป: วิศวนาถ ประตาป สิงห์
สมาชิกโลกสภา  for Jangipur
ดำรงตำแหน่ง 10 พฤษภาคม 2004 – 26 มิถุนายน 2012
นายกรัฐมนตรี: มันโมหัน สิงห์
ก่อนหน้า: Abul Hasnat Khan
ถัดไป: Abhijit Mukherjee
 
ข้อมูลส่วนบุคคล
เกิด: 11 ธันวาคม ค.ศ. 1935(1935-12-11) มีรตี, รัฐเบงกอล, อินเดียของบริเตน (ปัจุบนอยู่ในรัฐเบงกอลตะวันตก, ประเทศอินเดีย)
เสียชีวิต: 31 สิงหาคม ค.ศ. 2020(2020-08-31) (84 ปี) นิวเดลี ประเทศอินเดีย
เชื้อชาติ: อินเดีย
คู่สมรส: สุวรา มุขรจี (สมรส ข้อผิดพลาด: เวลาไม่ถูกต้อง; ข้อผิดพลาด: เวลาไม่ถูกต้อง)
บุตร: ศรมิสฐา มุขรจี   อภิชิต มุขรจี   อินทรจิต มุขรจี
ศิษย์เก่า: มหาวิทยาลัยกัลกัตตา (B.A., M.A., LL.B.)
รางวัล: ภารตรัตนา (2019)  Padma Vibhushan (2008)
เว็บไซต์: เว็บทางการ

ปรณพ มุขรจี (Pranab Mukherjee; 11 ธันวาคม 1935 – 31 สิงหาคม 2020)เป็นนักการเมืองอินเดียผู้เคยดำรงตำแหน่งประธานาธิบดีอินเดียคนที่ 13 ตั้งแต่ปี 2012 ถึง 2017 ตลอดช่วงชีวิตในฐานะนักการเมืองที่กินระยะเวลากว่าห้าทศวรรษของปรณพ เขาเคยดำรงตำแหน่งหัวหน้าอาวุโสพรรคคองเกรสอินเดียและได้ดำรงตำแหน่งรัฐมนตรีหลายกระทรวงในรัฐบาลอินเดีย ก่อนหน้าที่เขาได้รับเลือกเป็นประธานาธิบดีในปี 2012 เขาเคยดำรงตำแหน่งรัฐมนตรีสหภาพการเงิน (กระทรวงการคลังในปัจจุบัน) ตั้งแต่ปี 2009 ถึง 2012 เขาเป็นผู้รับเหรียญเชิดชูเกียรติระดับสูงสุดของพลเมือง ภารตรัตนา ในปี 2019 โดยประธานาธิบดีอินเดียรามนาถ โกวินท์
ปรณพเข้าสู่วงการการเมืองในปี 1969 ที่ซึ่งนายกรัฐมนตรีในขณะนั้น อินทิรา คานธี ได้ช่วยเหลือให้ปรณพได้รับการรับเลือกเข้าเป็นสมาชิกราชยสภา สภาสูงของอินเดีย ผ่านทาง Congress ticket ต่อมาเขาได้กลายเป็นบุคคลในฐานะรัฐมนตรีที่อินทิราไว้วางใจมากที่สุดคนหนึ่งในคณะรัฐมนตรีของเธอในปี 1973
รักสุดใจ

| รักสุดใจ |
| --- | --- |

เขียนโดย: มุน ฮี-จ็อง
กำกับโดย: อี แจ-ดง และพัก แจ-บ็อม
แสดงนำ: ยุน อึน-ฮเย   พัก ยูช็อน  ยู ซึง-โฮ
ประเทศแหล่งกำเนิด:  เกาหลีใต้
จำนวนตอน: 21
การผลิต
ผู้อำนวยการผลิต: ชเว มุนซ็อก
ผู้อำนวยการสร้าง: คว็อน ฮย็อกชัน
ความยาวตอน: วันพุธและพฤหัสบดี เวลา 21.55 น. (ในเกาหลีใต้)
ออกอากาศ
เครือข่าย: สถานีโทรทัศน์เอ็มบีซี
ออกอากาศ: 7 พฤศจิกายน พ.ศ. 2555 – 10 มกราคม พ.ศ. 2556
รักสุดใจ (อังกฤษ: Missing You; เกาหลี: 보고싶다, โพโกชิบดา) เป็นละครโทรทัศน์แนวประโลมโลกย์ (melodrama) เขียนบทโทรทัศน์โดยมุน ฮี-จ็อง ซึ่งโด่งดังจากผลงานหลายเรื่อง เช่น Smile, you และ Can You Hear My Heart กำกับโดยอี แจ-ดง และพัก แจ-บ็อม ผู้กำกับจาก Can’t Lose และ Thank You โดยออกอากาศทางสถานีโทรทัศน์เอ็มบีซี ทุกวันพุธและพฤหัสบดี เวลา 21.55 น. ตั้งแต่วันพุธที่ 7 พฤศจิกายน ถึงวันพฤหัสบดีที่ 10 มกราคม พ.ศ. 2556 ความยาว 21 ตอน ส่วนในประเทศไทย ออกอากาศทางสถานีโทรทัศน์เวิร์คพอยท์ทีวี ทุกวันพุธถึงวันศุกร์ เวลา 22.30-24.00 น. เริ่มตั้งแต่วันที่ 8 ตุลาคม พ.ศ. 2557
เนื้อเรื่องย่อ

อี ซูย็อน เด็กสาววัย 15 ปีถูกพ่อทุบตีอย่างทารุณอยู่เสมอ หลังจากที่พ่อของเธอถูกจับในฐานะฆาตกร ซูย็อนก็กลายเป็นที่รังเกียจของเพื่อน ๆ ที่โรงเรียน ทั้งยังถูกรังแกทุกวัน ทางด้านฮัน จ็องวู ใช้ชีวิตอยู่เมืองนอกแอบกลับมาเกาหลีเพื่อมาหาพ่อ แต่พ่อของเขาไม่สนใจไยดีเลยแม้แต่น้อย เขาได้พบกับซูย็อน ด้วยบุคลิกที่แปลกของซูย็อนทำให้เขารู้สึกประทับใจ ทั้งจ็องวูและซูย็อนต่างหลงรักกันในแบบเด็ก ๆ ภายหลังแม่ของซูย็อนทราบว่าตำรวจจับฆาตกรผิดคนและไม่สามารถแก้ไขได้ เธอจึงตัดสินใจย้ายไปอยู่กับนักสืบที่เป็นตำรวจชื่อว่า คิม ซ็องโฮ ซึ่งมีลูกสาวอายุเท่ากันกับซูย็อนชื่อว่า คิม อึนจู เพื่อจะเริ่มต้นชีวิตใหม่ที่นั่น
ในเวลาเดียวกันคัง ฮย็องจุน ลูกพี่ลูกน้องของจ็องวูถูกพ่อของจ็องวู (แทจุน) ทรมานเพราะต้องการเงินที่แม่ของฮย็องจุน (ฮย็อนจู) เอาไป ฮย็องจุนหลบหนีออกมาได้และได้รับความช่วยเหลือจากพยาบาลช็อง ฮเยมี ที่เคยอยู่กับแม่ของเขา ฮเยมีนำตัวฮย็องจุนไปซ่อนใกล้บ้านเก่าของซูย็อน ตลอดเวลาซูย็อนได้เห็นฮย็องจุนอยู่ที่นั่น และเมื่อเกิดไฟไหม้ จ็องวูและซูย็อนก็เป็นคนช่วยฮย็องจุนออกมา
ระหว่างนั้นแม่ของฮย็องจุนก็ถูกแทจุนจับไปขังไว้ เธอจึงวางแผนให้ฮเยมีจับตัวจ็องวูเพื่อต่อรอง วันที่โจรลงมือซูย็อนเห็นจ็องวูถูกจับตัวไป เธอจึงตามไปด้วยแต่ก็ถูกจับได้ หญิงสาวถูกโจรทำร้ายและย่ำยี จ็องวูเห็นเหตุการณ์ทั้งหมดแต่ด้วยความกลัวจึงหนีออกไปเพียงคนเดียว หลังจากเขาตั้งสติได้แล้ว เขาได้ขอให้พ่อของเขาช่วยตามหาซูย็อน แต่ก็สายเกินไปเพราะโจรถูกตำรวจจับและสารภาพว่าเขาฆ่าซูย็อนและทิ้งศพลงแม่น้ำไปแล้ว แต่ทั้งซ็องโฮและจ็องวูไม่เชื่อในข่าวนั้น สุดท้ายซ็องโฮพยายามตามหาซูย็อนจนขับรถตกเขาตายอย่างมีเงื่อนงำ
14 ปีต่อมาจ็องวูเติบโตขึ้นกลายเป็นนักสืบฉายากระต่ายบ้าที่ทำงานรวดเร็ว ส่วนซูย็อนกลับมาอีกครั้งในฐานะซูอี นักออกแบบแฟชั่นชื่อดังที่ได้รับการสนับสนุนจากแฮร์รี บอร์ริสัน ผู้พิการขา ซึ่งก็คือฮย็องจุนนั่นเอง ถึงแม้ว่าซูอีจะเป็นคนที่ร่าเริงสดใส แต่เธอก็ยังคงมีบาดแผลในใจที่เธอหวาดกลัวเสมอมา เมื่อทั้งสองพบกัน ซูอีทำเหมือนไม่เคยรู้จักเขามาก่อนแต่เขากลับจำเธอได้อย่างแม่นยำ แม้เธอจะพยายามลบลืมความทรงจำในอดีตแต่เหมือนยิ่งถูกหลอกหลอน โจร 2 คนที่เคยทำร้ายซูย็อนได้รับการปล่อยตัว แต่ก็ถูกฆ่าตายทีละคน ส่วนฮย็องจุนก็รู้ว่าแม่ของเขายังไม่ตาย แต่กลายเป็นหญิงเสียสติที่ถูกแทจุนขังไว้จนบัดนี้ ซูย็อนได้เจอแม่และอึนจู และเห็นว่าจ็องวูยังจดจำเรื่องของเธอได้ทุกเรื่อง เรื่องในอดีตที่เธอฝังกลบไว้กลับปะทุขึ้นมาอีกครั้ง และฆาตกรที่แท้จริงก็ปรากฏตัวออกมา
นักแสดง

พัก ยูช็อน แสดงเป็น ฮัน จ็องวู
ยุน อึน-ฮเย แสดงเป็น อี ซูย็อน
ยู ซึง-โฮ แสดงเป็น คัง ฮย็องจุน (แฮร์รี)
ยอ จิน-กู แสดงเป็น ฮัน จ็องวู (เด็ก)
คิม โซ-ฮย็อน แสดงเป็น อี ซูย็อน (เด็ก)
ชัง มี-อินแอ แสดงเป็น คิม อึนจู
ฮัน จิน-ฮี แสดงเป็น ฮัน แทจุน
ซง อก-ซุก แสดงเป็น คิม มย็องฮี
โท จี-ว็อน แสดงเป็น ฮวัง มีรัน
ชา ฮวา-ย็อน แสดงเป็น คัง ฮย็อนจู
ช็อน กวังรย็อล แสดงเป็น คิม ซ็องโฮ
เพลงประกอบ

Tears are falling (떨어진다 눈물이) - WAX
Just look at you (바라보나봐) - ช็อง ดง-ฮา
Reminds Me Of You - Shorry J feat Byul
Melody Day (멜로디데이) - Magic Castle
Don't love me (사랑하면 안돼요) - อี ซ็อก-ฮุน
แหล่งข้อมูลอื่น

Missing You[ลิงก์เสีย] เว็บไซต์ทางการภาษาเกาหลี สถานีโทรทัศน์เอ็มบีซี
โอลิมปิกฤดูร้อน 1988

| --- | --- |

เมืองเจ้าภาพ:  โซล เกาหลีใต้
คำขวัญ: ความสามัคคี และการก้าวหน้า  (เกาหลี: 화합과 전진)
ประเทศเข้าร่วม: 160 ประเทศ
นักกีฬาเข้าร่วม: 8,465 คน (6,279 ชาย 2,186 หญิง)
กีฬา: 27 ชนิด
พิธีเปิด: 17 กันยายน ค.ศ. 1988
พิธีปิด: 02 ตุลาคม ค.ศ. 1988
ประธานพิธี: โน แท-อู (ประธานาธิบดีแห่งเกาหลีใต้)
นักกีฬาปฏิญาณ: เฮอร์ แจ และ ซน มิ-นา
ผู้ตัดสินปฏิญาณ: อี ฮัก-แร
ผู้จุดคบเพลิง: ช็อง ซ็อน-แมน,  คิม ว็อน-ทัค และ ซน มิ-ช็อง
สนามกีฬาหลัก: สนามกีฬาโอลิมปิก
มหกรรมกีฬาโอลิมปิกฤดูร้อนครั้งที่ 24 ประจำปี ค.ศ. 1988 (พ.ศ. 2531) (เกาหลี: 서울 하계 올림픽; ฮันจา: 서울 夏季 올림픽; อาร์อาร์: Seoul Hagye Ollimpik; อังกฤษ: Games of the XXIV Olympiad) เป็นการแข่งขันกีฬาโอลิมปิกฤดูร้อนครั้งที่ 24 จัดขึ้น ณ กรุงโซล สาธารณรัฐเกาหลี ระหว่างวันที่ 2 กันยายน ถึง 18 กันยายน พ.ศ. 2531
การเสนอตัวเป็นเจ้าภาพ

โซลได้รับคัดเลือกให้เป็นเมืองเจ้าภาพจัดมหกรรมกีฬาโอลิมปิกในการประชุมคณะกรรมการโอลิมปิกสากล สมัยที่ 84 ณ บาเดิน-บาเดิน ประเทศเยอรมนีตะวันตก เมื่อวันที่ 30 กันยายน พ.ศ. 2524
| คะแนนผลการตัดสินคัดเลือกประเทศเจ้าภาพ |
| --- | --- | --- | --- | --- | --- | --- |
| เมือง | ประเทศ | รอบ 1 |  |  |  |  |
| โซล |  เกาหลีใต้ | 52 |  |  |  |  |
| นะโงะยะ |  ญี่ปุ่น | 27 |  |  |  |  |